iraklixyz/georgian-wikipedia-cleaned huggingface dataset:
პასკუალ დუარტეს ოჯახი

პასკუალ დუარტეს ოჯახი ესპანელი ნობელიანტი მწერლის, კამილო ხოსე სელას რიგით პირველი მოთხრობა, რომელიც, თავდაპირველად, 1942 წელს გამოქვეყნდა. ესპანურმა გაზეთმა -მ ის გასული საუკუნის 100 საუკეთესო ესპანურენოვან ნაწარმოებს შორის გაამწესა.

ნაწარმოებმა საფუძველო ჩაუყარა ე.წ. -ს მოძრაობას (ესპ. -დან: „უზარმაზარი“), რომელთა ტექსტებიც, ძირითადად, ფოკუსირებულია პერსონაჟების მოპყრობაზე და გამოირჩევა ძალადობრივი სცენებით. მოთხრობა, ფაქტობრივად, ამ სტილში რიგით პირველ ნაწარმოებს წარმოადგენს, თუმცა, აგრეთვე, შეიცავს რეალიზმისთვის და ეგზისტენციალიზმისთვის დამახასიათებელ ელემენტებსაც: მისი გმირები საზოგადოებისგან გარიყულ მდგომარეობაში ცხოვრობენ და მათი ცხოვრება ტანჯვისა და ტკივილის გუბეშია ჩაძირული. აღნიშნული თემები დამახასითებელია ამ ნაწარმოების მთავარი, ეპონიმური გმირისთვისაც, რომელიც იმ დასკვნამდე მივიდა, რომ ძალადობა მისი პრობლემების გადაჭრის ერთადერთი გზაა. მიუხედავად იმისა, რომ მოთხრობას მრავალი მთხრობელი ჰყავს, მთავარი მათგანი მაინც პასკუალე დუარტეა, რომელიც ამბავს საკუთარი სოფლის დიალექტზე ჰყვება.

გმირი წარმოშობით ესტრემადურადანაა, მოთხრობაში აღწერილია 1882-1937 წლების პერიოდი, როდესაც ესპანური სოციალური და პოლიტიკური სტრუქტურები უკიდურესი არასტაბილურობით გამოირჩეოდა. ესპანეთის ისტორიაში აღნიშნული პერიოდი ერთ-ერთ ყველაზე მღელვარე დროის მონაკვეთად მიიჩნევა.

თუმცა თავად ავტორი არასდროს ყოფილა ღრმამორწმუნე, ღვთისმოსავი პიროვნება, ნაწარმოებში მაინც მრავალგან წავაწყდებით რელიგიურ ალუზიებს.
არტაანის რაიონი

არტაანის რაიონი ( < ) — ცენტრალური რაიონი (ილჩე) ჩრდილო-აღმოსავლეთ თურქეთში, არტაანის პროვინციაში. ადმინისტრაციული ცენტრი — ქალაქი არტაანი.

ადმინისტრაციული დაყოფა
რაიონში ერთი მუნიციპალური ქალაქია:
არტაანი

არტაანის რაიონში 62 სოფელია:

აჩიქიაზი
აღაჩლი
აღზიფექი
აქიაქა
ალაგიოზი
ალთაში
არდიჩდერე
აშაღიქურთოღლუ
ბაღდაშენი
ბალიქჩილარი
ბაირამოღლუ
ბეშიქთაში
ბინბაშარი
ბუიუქსუთლუჯე
ჩაღლაიქი
ჩალაბაში
ჩამლიჩათაქი
ჩათალდერე
ჩათალქოფრუ
ჩეღილი
ჩეთინსუ
ჩიმენქაია
დაღჯი
დაღევი
დედეგული
დეღირმენლი
დერინდერე
ედეგული
გოლგელი
გუზჩიმენი
გუზელიურთი
ჰაჯიალი
ჰასქოი
ჰოჩვან-ჰასქოი
ქართალფინარი
ქაზლიქოი
ქირაჩი
ქოჯაქოი
ქოფრუჯუქი
ქუჩუქსუთლუჯე
ლეჰიმლი
მეშედიბი
ნებიოღლუ
ორთაგეჩითი
ოთბიჩენი
ოვაფინარი
ოლჩექი
ომერაღა
სამანბეილი
სარიამაჩი
სუგოზე
სულაქიურთი
თაშლიდერე
თაზექოი
თეფელერი
თეფესუიუ
თონჩოლუქი
უზუნოვა
იალნიზჩამი
იაილაჯიქი
იოქუშდიბი
იუქარიქურთოღლუ
აზერბაიჯანის საბინაო განვითარების სახელმწიფო სააგენტო

აზერბაიჯანის საბინაო განვითარების სახელმწიფო სააგენტო — ცენტრალური აღმასრულებელი ორგანო, რომელიც შექმნილია მრავალსართულიანი საცხოვრებელი კორპუსების მშენებლობისთვის გამოყოფილი თანხების ეფექტურად გამოყენებისა და დაბალი და საშუალო შემოსავლის მქონე მოქალაქეებისა და მოსახლეობის საცხოვრებლით უზრუნველსაყოფად. სააგენტო ასევე ახორციელებს სახელმწიფო პოლიტიკას - არეგულირებს ურბანული დაგეგმარებას, დიზაინსა და არქიტექტურას.

სააგენტო შეიქმნა 2016 წლის 11 აპრილს. იგი ორმხრივ თანამშრომლობას ახორციელებს შესაბამის ორგანიზაციებთან გერმანიაში, სინგაპურში, თურქეთში, რუსეთში, ბრაზილიაში, მექსიკაში, მაროკოში. სააგენტო ასევე თანამშრომლობს ზოგიერთ საერთაშორისო ფინანსურ სააგენტოსთან და მსხვილ ფინანსურ კომპანიებთან.

პროექტები
„იასამალის“ საცხოვრებელი კომპლექსი, სახელმწიფო საბინაო განვითარების სააგენტოს პირველი პროექტი, მდებარეობს ბაქოს იასამალის რაიონში.

2016 წლის 24 დეკემბერს კომპლექსის პირველ 9 სართულიან საცხოვრებელ კორპუსს და საშუალო სკოლის შენობას ჩაეყარა საფუძველი.

ბინების გარდა, კომპლექსში ასევე შედის ორსართულიანი საბავშვო ბაღი, რომელიც გათვლილია 240 ბავშვზე და სამსართულიანი საშუალო სკოლა 960 მოსწავლეზე. ბინები სრულად გარემონტებული და აღჭურვილია სამზარეულოს ავეჯით.

პირველი ეტაპის დასრულება და საცხოვრებელი კომპლექსის გახსნა 2018 წელს მოხდა.
ჰოვსანის საცხოვრებელი კომპლექსი მდებარეობს ბაქოს აღმოსავლეთ ნაწილში, სურახანის რაიონის სოფელ ჰოვსანთან. კომპლექსის დასავლეთ ნაწილში არის 20 ჰექტარი ეკოლოგიურად სუფთა ტერიტორია, რომელიც შედგება ზეთისხილისა და ფიჭვის ხეებისგან.

საცხოვრებელი კომპლექსის გახსნა 2020 წელს მოხდა.

განჯის საცხოვრებელი კომპლექსის მშენებლობა 2020 წლის თებერვალში დაიწყო. კომპლექსი მოიცავს 18 მრავალბინიან კორპუსს.
შედევრი

შედევრი ამერიკელი პოპ-არტისტი მხატვრის, როი ლიხტენშტეინის 1962 წლის ნახატი, რომელიც, ხელოვანისთვის ტრადიციულად, ბენდეის წერტილების ტექნიკისა და ნარატიული კონტენტის ნაზავს წარმოადგენს. 2017 წელს ნახატი 165 მილიონ ამერიკულ დოლარად გაიყიდა.

ლიხტენშტეინის ფონდის ვებსაიტის მიხედვით, შედევრი იყო მხატვრის პირველი გამოფენის ნაწილი, რომელიც გაიმართა ლოს-ანჯელესში, ფერუსის გალერეაში, 1963 წლის 1 აპრილიდან 27 აპრილამდე, მის სხვა ნაწარმოებებეთან ერთად, როგორებიცაა „გოგონა, რომელიც იხრჩობა“ და „მადამ სეზანის პორტრეტი“.

სურათის წყაროს წარმოადგენდა ერთგვარი კომიქსების პანელი, სადაც გამოსახული იყო ურთიერთსაპირისპირო მდგომარეობაში მყოფი ორი სუბიექტი, რომლებიც ისხდნენ ავტომობილში.
შედევრი განიხილება, როგორც ხუმრობა, რომელიც ასახავს ლიხტენშტეინის საკუთარ კარიერას. რეტროსპექტივაში, ეს ხუმრობა განიხილება "მახვილგონივრულად და, ამავდროულად, საშინლად წინასწარმეტყველურად", რადგან ის წარმოაჩენს მომავალ არეულობას, რომლის გადატანაც მხატვარს მოუწევს. ნახატში, ქერა ქალი ამბობს: „რატომ, ბრედ ძვირფასო, ეს ნახატი შედევრია! ჩემო, მალე მთელი ნიუ-იორკი დაჟინებით მოითხოვს შენს ნახატს!". ამით, ის გადმოსცემს იმ გრძნობას, რომელიც მას მის წინ მდებარე ნახატის დათვალიერებისას დაეუფლა, რომლის კუთხის მცირე ნაწილიც არის ასახული სურათზე. მდუმარე ბრედი თავის რეაქციას სახის გამომეტყველებით გადმოსცემს.

 -ის კორსპონდენტის, რობერტა სმიტის თანახმად, შედევრი იყო ლიხტენშტეინის ერთ-ერთი ნამუშევართაგანი, რომელიც შეიქმნა ისე, რომ წარმოშვა "მკრთალი და არათანაბარი" ბენდეის წერტილები.
ამერიკული კანის ბორასებრნი

ამერიკული კანის ბორასებრნი — პარაზიტი მწერების ქვეოჯახი ბორასებრთა ოჯახისა. ეს ჯგუფი ისტორიულად განიხილებოდა, როგორც ოჯახი, მაგრამ თანამედროვე კლასიფიკაცია ქვეოჯახად მიიჩნევს და ბორების საერთო ოჯახში აერთიანებს. ცნობილია ორი გვარი, რომელთა წარმომადგენლები მატლობის სტადიას ძუძუმწოვრების კანში ატარებენ.

გავრცელებული არიან დასავლეთ ნახევარსფეროში, სულ 80-მდე სახეობაა. -ს გვარის წარმომადგენლები დაკავშირებულები არიან კურდღლისნაირებთან და მღრღნელებთან. მეორე გვარი, კი პრიმატების, მ.შ. ადამიანის პარაზიტია.
ბატალიონი პეჩერსკ

პეჩერსკ — უკრაინელი მოხალისეების ბატალიონი, რომელიც მონაწილეობდა დონბასის ომში.

ისტორია
ბატალიონი პეჩერსკი შეიქმნა 2014 წლის ზაფხულში, დონბასის ომის დაწყების შემდეგ. ბატალიონის მეთაური იყო კაპიტანი იგორ პანოვი. მისი წასვლის შემდეგ მეთაური გახდა ოლეგ გოლტვიანსკი. ბატალიონი მოაწილებოდა ბრძოლებში ლუჰანსკის ოლქის ტერიტორიაზე 2014 წლის აგვისტოდან დეკემბრამდე. ამის შემდეგ ბატალიონი გადაიყვანეს კიევში და მეთაური გახდა კაპიტანი იგორ იამჩუკი. 2015 წლის იანვარში ბატალიონი გაუქმნდა და დაიშალა.
შოთა გაბელაია

შოთა გაბელაია (დ. 3 ივლისი, 1936, ფოთი, საქართველოს სსრ, სსრკ — გ. 19 ნოემბერი, 1979) — ქართველი მსახიობი. აფხაზეთის ასსრ-ის დამსახურებული არტისტი (1967).

ბიოგრაფია
დაამთავრა სოხუმის მე-11 საშუალო სკოლა.

1962 წელს დაამთავრა თბილისის რუსთაველის სახელობის სახელმწიფო თეატრალური ინსტიტუტის სამსახიობო ფაკულტეტი. 1962-1968 წლებში სოხუმის თეატრის მსახიობი იყო. 1969 წლიდან სიცოცხლის ბოლომდე მოღვაწეობდა მარჯანიშვილის თეატრში. გადაღებულია 20 ფილმში. მათგან გამორჩეულია: ვალოდია ჯინჭარაძე („არაჩვეულებრივი გამოფენა“), არისტო („სამანიშვილის დედინაცვალი“), ქუჩაია („ყვარყვარე“), ბულია („გასეირნება თბილისში“) და სხვა. ნაყოფიერად მოღვაწეობდა ესტრადაზეც. მისმა სატირულმა პროგრამამ „მხიარულ ტალღაზე“ მთელი საქართველო მოიარა და მრავალი თაყვანისმცემელი შესძინა.

ფილმოგრაფია
1968: „არაჩვეულებრივი გამოფენა“ — (ვალოდია ჯინჭარაძე)
1970: „ფეოლა — (მეორე მწვრთნელი)
1970: „ჩამავალი მზე“
1971: „წუთისოფელი“ — (დეზერტირი)
1972: „ზღვის მგელი“ — (რეჟისორის ასისტენტი)
1973: „ციმბირელი პაპა“ — (ესტატე ღლონტი)
1973: „მშვენიერი კოსტუმი“
1975: „არ დაიჯერო, რომ აღარა ვარ“
1976: „გასეირნება თბილისში (ნამდვილი თბილისელი და სხვები)“ — (ბულია)
1977: „სამანიშვილის დედინაცვალი“ — (არისტო)
1977: „ესკულაპეს მოწაფე“ — (საჩინო)
1977: „ცენტრალური თავდამსხმელი ციდან“ — (მზარეული)
1977: „დაბრუნება“
1978: „ყვარყვარე“ — (ქუჩაია)
მენთეშაშვილი

საკუთარი სახელი მენთეშაშვილი შეიძლება აღნიშნავდეს ერთ-ერთს ჩამოთვლილთაგან:

ზურაბ მენთეშაშვილი — ფეხბურთელი, მწვრთნელი
თენგიზ მენთეშაშვილი — საბჭოთა პარტიული და პოლიტიკური მოხელე
ივანე მენთეშაშვილი — ისტორიკოსი
ირაკლი მენთეშაშვილი — ფსიქიატრი
მიხეილ მენთეშაშვილი — ბიოლოგი, პოლიტიკოსი
სტეფანე მენთეშაშვილი — ენათმეცნიერი
სახელმწიფო შესყიდვების სააგენტო (აზერბაიჯანი)

აზერბაიჯანის რესპუბლიკის სახელმწიფო შესყიდვების სააგენტო — სამთავრობო უწყება, რომელიც პასუხისმგებელია აზერბაიჯანის რესპუბლიკაში სახელმწიფო სახსრებით შეძენილი საქონლის (სამუშაოებისა და მომსახურების) შესყიდვასთან დაკავშირებული საქმიანობის რეგულირებაზე. კომიტეტს ხელმძღვანელობს შაჰინ აბასოვი.

სახელმწიფო შესყიდვების სააგენტო დაარსდა აზერბაიჯანის პრეზიდენტის 1997 წლის 16 მაისის №583 ბრძანებულებით. მისი ფორმალური წესდება დამტკიცდა აზერბაიჯანის რესპუბლიკის პრეზიდენტის 2003 წლის 20 თებერვლის №855 ბრძანებულებით.

სტრუქტურა
სააგენტოს ხელმძღვანელობს დირექტორი, რომელსაც ეხმარება შტაბის უფროსი. სააგენტოში შედის ტრენინგების ორგანიზაციის, საერთაშორისო ურთიერთობების, სამართლისა და საჩივრების განხილვის დეპარტამენტი, სასწავლო ორგანიზაციის სექტორი; საერთაშორისო ურთიერთობების, ეკონომიკური ანალიზისა და კონტროლის დეპარტამენტი, ეკონომიკური ანალიზის სექტორი, გენერალური დეპარტამენტი, საქონლის შესყიდვების რეგულირების დეპარტამენტი ( და ელექტრონული მონაცემთა ბაზის ფორმირების სექტორი.

ფუნქციები
სააგენტოს ძირითადი ფუნქციებია იმ სამართლებრივი ბაზის შექმნა და გაუმჯობესება, რომელიც ზედამხედველობს ქვეყანაში სახელმწიფო შესყიდვებს; მთავრობის მიერ გაცემული სახსრებით შეძენილი საქონლისა და მომსახურების შესყიდვის კანონიერების კონტროლის უზრუნველყოფა; მთავრობის სატენდერო საქმიანობის კონტროლი; ღონისძიებების გატარება სახელმწიფო შესყიდვების სფეროში შემსყიდველი ორგანიზაციების სპეციალისტების კვალიფიკაციის ასამაღლებლად; სამართლიანი კონკურენციის უზრუნველყოფა სახელმწიფო შესყიდვებზე ჩატარებულ ტენდერებზე და ა.შ. სააგენტოს პირველ დოკუმენტებს შორის იყო ქარტია „საბიუჯეტო ორგანიზაციების მიერ საქონლის (სამუშაოებისა და მომსახურების) შესყიდვის შესახებ“, რომელიც არეგულირებს სახელმწიფო შესყიდვებს აზერბაიჯანის რესპუბლიკაში.
ნანა ჯანაშია

ნანა ჯანაშია (დ. 25 ივნისი, 1972, თბილისი — გ. 17 აგვისტო, 2023, ლას-გალერასი) — ქართველი ბიოლოგი, პედაგოგი. კავკასიის გარემოსდაცვითი არასამთავრობო ორგანიზაციების ქსელის დამაარსებელი (1998) და აღმასრულებელი დირექტორი გარდაცვალებამდე.

ბიოგრაფია
1994 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტის ეკოლოგიის კათედრა.

1997 წლიდან მუშაობდა ცენტრალური ევროპის უნივერსიტეტის გარემოს დაცვის პოლიტიკისა და მეცნიერების დეპარტამენტში. 1993 წლიდან — თსუ ბიოლოგიის ფაკულტეტის ეკოლოგიის კათედრის მეცნიერ-თანამშრომელი. 1997 წლიდან -ს კონსულტანტი გარემოსდაცვით საკითხებში. 1994 წლიდან „ველური ბუნების შენარჩუნების ქართული ცენტრის“ მდგრადი განვითარების პროგრამის კოორდინატორია. 1998 წლიდან იყო -ს მენეჯერი.

1998 წელს დააფუძნა კავკასიის გარემოსდაცვითი არასამთავრობო ორგანიზაციების ქსელი და სიცოცხლის ბოლომდე იყო მისი აღმასრულებელი დირექტორი. ამ 25 წლის განმავლობაში ორგანიზაციამ 300-მდე მნიშვნელოვანი გარემოსდაცვითი პროექტი განახორციელა კავკასიის რეგიონში.

დაიცვა მანჩესტერის უნივერსიტეტის მაგისტრის ხარისხი თემაზე: „ეკოტურიზმი და მისი განვითარების პერსპექტივები საქართველოში“ (1997). გამოქვეყნებული აქვს ნაშრომები: „ეკოტურიზმი საქართველოში: მნიშვნელობა და პერსპექტივები“ (1998), „ახალი ამბები საქართველოდან“ (ლონდონი, 1998), „მდგრადი ტურიზმის განვითარება საქართველოში“ (1998), „საქართველოს დაცული ტერიტორიების სისტემა“ (1998).

დაიღუპა ლას-გალერასში (დომინიკელთა რესპუბლიკა) დასვენების დროს, მეხის დაცემის შედეგად.
აზერბაიჯანის კორუფციასთან ბრძოლის კომისია

აზერბაიჯანის რესპუბლიკის კორუფციასთან ბრძოლის კომისია შეიქმნა 2005 წელს და ფუნქციონირებს, როგორც კორუფციასთან ბრძოლის სპეციალიზებული ინსტიტუტი.

კომისია შედგება15 წევრისგან. იგი თავის საქმიანობას ამყარებს საკანონმდებლო, აღმასრულებელ და სასამართლო ორგანოებთან.

ანტიკორუფციული კომისიის საქმიანობას ორგანიზებას უწევს და წარმართავს კომისიის თავმჯდომარე. კომისიას აქვს მუდმივი სამდივნო.

კომისიის სხდომები იმართება რეგულარულად - სამ თვეში ერთხელ.

კომისიას ჰყავს სამუშაო ჯგუფები, რომლის წევრები არიან სამთავრობო უწყებების, სამოქალაქო საზოგადოების, კერძო სექტორისა და საერთაშორისო ორგანიზაციების წარმომადგენლები. კომისიას აქვს თავისი მუდმივი სამდივნო. სამდივნო არის საჯარო ორგანო და მისი თანამშრომლები არიან საჯარო მოხელეები.

კომისიის მუშაობას ახორციელებს სამდივნო, რომელიც კოორდინაციას უწევს კომისიის საქმიანობას, წარმართავს კომისიის მუშაობას და ტექნიკურ მხარდაჭერას უწევს მის სხდომებს. სამდივნო ასევე არის ადამიანის უფლებათა კომისიის წევრი.
აზერბაიჯანის მედიის განვითარების სააგენტო

აზერბაიჯანის მედიის განვითარების სააგენტო — სახელმწიფო ორგანო, რომელიც ახორციელებს მედიის განვითარების პოლიტიკას აზერბაიჯანში.

შექმნილია 2021 წლის 12 იანვარს. სააგენტო შეიქმნა აზერბაიჯანის რესპუბლიკის პრეზიდენტთან არსებული მასმედიის განვითარების სახელმწიფო მხარდაჭერის ფონდის საფუძველზე.

სააგენტოს მმართველი ორგანოებია სამეთვალყურეო საბჭო და აღმასრულებელი დირექტორი. თანამდებობაზე ნიშნავს და თანამდებობიდან ათავისუფლებს აზერბაიჯანის რესპუბლიკის პრეზიდენტი.

ფუნქციები
სააგენტოს ფუნქციებია:

სამართლებრივი აქტების, განვითარების კონცეფციების, მიზნობრივი პროგრამების მომზადება და განხორციელება მედიის განვითარების სფეროში;
მედიის ეკონომიკური დამოუკიდებლობის ხელშეწყობა;
ზომების მიღება ჟურნალისტების პასუხისმგებლობისა და პროფესიონალიზმის ასამაღლებლად;
ღონისძიებების გამართვა, რომლებიც ხელს უწყობს სპეციალისტების მომზადებას და მედიის სფეროში კვალიფიკაციის ამაღლებას;
მედია სუბიექტების მიერ მედიის სფეროში უცხოური გამოცდილების შესწავლის სტიმულირება;

მასალების მომზადება და გამოქვეყნება, რომელიც ხელს უწყობს მოსახლეობის განათლებას, საზოგადოების ყურადღების მიქცევას აქტუალურ საკითხებზე;
აუდიოვიზუალური პროდუქტების მომზადების კონკურსების გამართვა;
ბეჭდვითი და ონლაინ მედიის მიერ ადმინისტრაციული სამართალდარღვევის გამოვლენის შემთხვევაში ადმინისტრაციული კოდექსის შესაბამისად ზომების მიღება;
ბეჭდური და ონლაინ მედიის მოქმედებაში დანაშაულის ნიშნების გამოვლენისას ინფორმაციის გადაცემა შესაბამის სახელმწიფო ორგანოებთან;
მედია რეესტრში რეგისტრაციის მოწმობების, ჟურნალისტების მოწმობების გაცემა;
მედიისა და ჟურნალისტების რეესტრიდან ამორიცხვის შესახებ ინფორმაციის ოფიციალურ ვებგვერდზე გამოქვეყნება;
სააგენტოს უფლება აქვს შეუკვეთოს სოციალური რეკლამა.
ჩაკლული სული

ჩაკლული სული — ემიგრანტი ქართველი მწერლის, გერმანიაში მოღვაწე გრიგოლ რობაქიძის 1931 წლის რომანი.

რომანის შესახებ
„ჩაკლული სული“ პირველი ლიტერატურული ცდაა „ბოლშევიკური კლიმატისა“ და სტალინიზმის ნამდვილი არსის წარმოსაჩენად. ავტორმა 30-იანი წლების დასაწყისშივე იწინასწარმეტყველა იმავე ათწლეულის სისხლიანი ტერორი და რეპრესიები. „წიგნს დიდი გამოხმაურება ჰქონდა. საბჭოებმა ამ წიგნის გამო ხალხის მტერი დამარქვეს“ – წერდა ერთ-ერთ ბარათში გრიგოლ რობაქიძე. რომანი, მისი ავტორი და გრიგოლ რობაქიძის მთელი შემოქმედება დიდი ხნით აიკრძალა და მიუღებლად  გამოცხადდა საბჭოთა კავშირში.
მცირე და საშუალო ბიზნესის განვითარების სააგენტო (აზერბაიჯანი)

აზერბაიჯანის რესპუბლიკის მცირე და საშუალო ბიზნესის განვითარების სააგენტო — სამთავრობო სააგენტო, რომელიც არეგულირებს მიკრო, მცირე და საშუალო ბიზნესის განვითარებას აზერბაიჯანის რესპუბლიკაში.

2017 წლის 28 დეკემბერს შეიქმნა აზერბაიჯანის მცირე და საშუალო საწარმოების განვითარების სააგენტო. 2018 წლის 26 ივნისს სააგენტოს ეწოდა აზერბაიჯანის მცირე და საშუალო ბიზნესის განვითარების სააგენტო. სააგენტოს მმართველი ორგანოებია სამეთვალყურეო საბჭო და მმართველი საბჭო.

სააგენტოს საქმიანობას მართავს სამეთვალყურეო საბჭო. სამეთვალყურეო საბჭოს ხელმძღვანელობს ეკონომიკის მინისტრი.

საბჭოს ხელმძღვანელობს თავმჯდომარე, რომელსაც თანამდებობაზე ნიშნავს და თანამდებობიდან ათავისუფლებს ეკონომიკის მინისტრი აზერბაიჯანის რესპუბლიკის პრეზიდენტთან შეთანხმებით.

სააგენტო აანალიზებს ქვეყანაში მეწარმეობის განვითარების ტენდენციებს, აკეთებს წინადადებებს მეწარმეების როლისა და მნიშვნელობის გაზრდის მიზნით; უზრუნველყოფს მეწარმეების მონაწილეობას შესაბამის სფეროში საკანონმდებლო აქტების განხილვაში; ორგანიზებას უწევს ტრენინგებს, აუმჯობესებს მეწარმეთა ცოდნასა და უნარ-ჩვევებს; არეგისტრირებს სტარტაპებს და აპატენტებს ინოვაციურ იდეებს; შესაბამის სამთავრობო უწყებებთან ერთად იღებს ზომებს ინვესტიციების წახალისების მიზნით.
სავალდებულო სამედიცინო დაზღვევის სახელმწიფო სააგენტო (აზერბაიჯანი)

სავალდებულო სამედიცინო დაზღვევის სახელმწიფო სააგენტო — საჯარო იურიდიული პირი, რომელიც უზრუნველყოფს სავალდებულო სამედიცინო დაზღვევის შემოღებას აზერბაიჯანის რესპუბლიკაში, აგროვებს სახსრებს სამედიცინო მომსახურების დასაფინანსებლად მომსახურების პაკეტის ფარგლებში.

სააგენტოს მისიაა - დაზღვეულებს ჰქონდეთ წვდომა ხარისხიან სამედიცინო მომსახურებაზე, განურჩევლად ადგილისა და დროისა.

სააგენტოს მიზანია ჯანმრთელობის საყოველთაო და მდგრადი დაზღვევის უზრუნველყოფა, რომელიც უზრუნველყოფს მოსახლეობისთვის საიმედო, მაღალი ხარისხის, ეფექტური სამედიცინო სერვისების მიწოდებას.

სააგენტოს წესდება დამტკიცდა აზერბაიჯანის რესპუბლიკის პრეზიდენტის 2017 წლის 6 სექტემბრის ბრძანებულებით. დადგენილების თანახმად, სააგენტო არის ორგანიზაცია, რომელიც უზრუნველყოფს სავალდებულო ჯანმრთელობის დაზღვევის შემოღებას, აგროვებს თანხებს ჯანმრთელობის სავალდებულო დაზღვევის ფონდში მომსახურების პაკეტის ფარგლებში სამედიცინო მომსახურების დასაფინანსებლად, ახორციელებს ჯანდაცვის მომსახურების ცენტრალიზებული შემსყიდველის ფუნქციებს. სახელმწიფო უზრუნველყოფს ამასთან დაკავშირებით საჭირო ხარჯების გადახდას.

სააგენტომ გააფორმა ხელშეკრულებები აზერბაიჯანის მენეჯმენტის სამედიცინო ტერიტორიული ერთეულების გაერთიანების დაქვემდებარებულ სახელმწიფო სამედიცინო დაწესებულებებთან . მოქალაქეების სამედიცინო მომსახურება მომსახურების პაკეტის ფარგლებში ხორციელდება -ის დაქვემდებარებულ სამედიცინო დაწესებულებებში. თუ -ის დაქვემდებარებაში მყოფ სახელმწიფო სამედიცინო დაწესებულებებში შეუძლებელია შესაბამისი მომსახურების გაწევა, მოქალაქეს ეძლევა მიმართვა ერთ-ერთ სამედიცინო დაწესებულებაში, რომელთანაც სააგენტომ დადო ხელშეკრულება (კერძო და შესაბამისი სახელმწიფო ორგანოს სამედიცინო დაწესებულება).

სააგენტო ახორციელებს ერთობლივ პროექტებსა და აქტივობებს სხვადასხვა მიმართულებით მთელ რიგ საერთაშორისო ორგანიზაციებთან - ჯანდაცვის მსოფლიო ორგანიზაციასთან, მსოფლიო ბანკთან, გაეროს მოსახლეობის ფონდთან, გაეროს ბავშვთა ფონდთან, გლობალურ ფონდთან, თურქეთის სოციალური სერვისები და სოციალური უზრუნველყოფის ორგანიზაციასთან, თურქეთის თანამშრომლობისა და კოორდინაციის სააგენტოთან, შეერთებული შტატების საერთაშორისო განვითარების სააგენტოსთან, გერმანიის საერთაშორისო თანამშრომლობის საზოგადოებასთან , კორეის საელჩოსთან, კორეის საერთაშორისო თანამშრომლობის სააგენტოსთან , იაპონიის საელჩოსთან, იაპონიის საერთაშორისო თანამშრომლობის სააგენტოსთან , აზიის განვითარების ბანკთან, აზერბაიჯანის ერთობლივი დახმარების ორგანიზაციასთან , ევროკავშირსა და საერთაშორისო კომპანიებთან.
აგვადილია-ისაბელა-სან-სებასტიანის მეტროპოლიტენური ტერიტორია

აგვადილია-ისაბელა-სან-სებასტიანის მეტროპოლიტენური ტერიტორია ― აშშ-ის სტატისტიკური აღწერის ბიუროს მიერ შემუშავებული მეტროპოლიტენური სტატისტიკური ტერიტორია ჩრდილო-დასავლეთ პუერტო-რიკოში. 2009 წლის აღწერის მიხედვით, მეტროპოლიტენური ტერიტორიის მოსახლეობა 342 495 ადამიანს შეადგენს, რაც 9.56%-ით მეტია 2000 წლის აღწერის მონაცემებთან შედარებით.

პუერტო-რიკოს მეტროპოლიტენურ ტერიტორიებს შორის აგვადილია-ისაბელა-სან-ხუანის მეტროპოლიტენური ტერიტორია მეორე ადგილზეა მოსახლეობის მიხედვით (სან-ხუანი-კაგვასი-გვაინაბოს მეტროპოლიტენური ტერიტორიის შემდეგ).

მუნიციპალიტეტები
მეტროპოლიტენური ტერიტორიის შემადგენლობაში 8 მუნიციპალიტეტი შედის:

აგვადილია: 55 101 ადამიანი
ისაბელა: 42 943 ადამიანი
სან-სებატიანი: 39 345 ადამიანი
აგვადა: 38 136 ადამიანი
მოკა: 37 460 ადამიანი
ლარესი: 28 015 ადამიანი
ანიასკო: 25 596 ადამიანი
რინკონი: 15 187 ადამიანი
სან-სებასტიანი (პუერტო-რიკო)

სან-სებასტიანი — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილო-დასავლეთ რეგიონში, ისაბელას, კებრადილიასისა და კამუის სამხრეთით, ლას-მარიასის ჩრდილოეთით, მოკისა და ანიასკოს აღმოსავლეთით და ლარესის დასავლეთით. მოიცავს 24 ბარიოსა და სან-სებასტიან-პუებლოს (ქალაქის საქმიანი ნაწილი და ადმინისტრაციული ცენტრი). შედის აგვადილია-ისაბელა-სან-სებასტიანის მეტროპოლიტენური ტერიტორიის შემადგენლობაში.
მოკა (პუერტო-რიკო)

მოკა — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილო-დასავლეთ რეგიონში, ანიასკოს ჩრდილოეთით, აგვადილიის სამხრეთ-აღმოსავლეთით, აგვადის აღმოსავლეთით და ისაბელასა და სან-სებასტიანის დასავლეთიით. მოიცავს 12 ბარიოსა და მოკა-პუებლოს (ქალაქის საქმიანი ნაწილი და ადმინისტრაციული ცენტრი). შედის აგვადილია-ისაბელა-სან-სებასტიანის მეტროპოლიტენური ტერიტორიის შემადგენლობაში. მუნიციპალიტეტის სახელწოდება წარმოდგება მოკას ხისგან , რომელიც ამ ადგილებში ხარობს.
ლარესი (პუერტო-რიკო)

ლარესი — ქალაქი და მუნიციპალიტეტი პუერტო-რიკოში. მდებარეობს ცენტრალურ დასავლეთ ნაწილში, მარიკაოსა და იაუკოს ჩრდილოეთით, კამუის სამხრეთით, სან-სებასტიანისა და ლას-მარიასის აღმოსავლეთით და ჰატილიოს, უტუადოსა და ადხუნტასის დასავლეთით. მოიცავს 10 ბარიოსა და ლარეს-პუებლოს (ქალაქის საქმიანი ნაწილი და ადმინისტრაციული ცენტრი). შედის აგვადილია-ისაბელა-სან-სებასტიანის მეტროპოლიტენური ტერიტორიის შემადგენლობაში.
რინკონი (პუერტო-რიკო)

რინცონი — ქალაქი და მუნიციპალიტეტი პუერტო-რიკოში. დაარსდა 1771 წელს დონ ლუის დე ანიასკოს მიერ, რომელმაც 1733 წელს ანიასკო დააფუძნა. მდებარეობს დასავლეთ სანაპირო ხეობაში, ანიასკოსა და აგვადის დასავლეთით. მოიცავს 9 ბარიოსა და რინკონ-პუებლოს (ქალაქის საქმიანი ნაწილი და ადმინისტრაციული ცენტრი). შედის აგვადილია-ისაბელა-სან-სებასტიანის მეტროპოლიტენური ტერიტორიის შემადგენლობაში.

დამატებითი საკითხავი
ივანე დონაური

ივანე მიხეილის ძე დონაური (რუს. ; დ. 3 აპრილი, 1806, სანქტ-პეტერბურგი — გ. 20 ივლისი, 1849, სანქტ-პეტერბურგი) — რუსეთის იმპერიის სახელმწიფო მოღვაწე, იაროსლავლის გუბერნიის ვიცე-გუბერნატორი, სახელმწიფო მრჩეველი.

ბიოგრაფია
ივანე დონაური დაიბადა 1806 წლის 3 აპრილს, სანქტ-პეტერბურგში. იგი იყო, მეფე ვახტანგ -თან ერთად გადასახლებულ ქართველ აზნაურთა შთამომავალი, სენატორ მიხეილ დონაურის ვაჟი.

1824 წლის დეკემბერში დაამთავრა ცარსკოე-სელოს კეთილშობილთა პანსიონი, მიანიჭეს კლასის ჩინი და გაანაწილეს საგარეო საქმეთა სახელმწიფო კოლეგიაში. 1827 წლის 13 სექტემბერს მუშაობა დაიწყო პარიზში მდებარე რუსეთის იმპერიის საელჩოში შტატგარეშე თანამშრომლად. შემდეგ წელს დაიმსახურა კოლეგიის მდივნის წოდება და გააგზავნეს ბრიუსელში მისიის მეორე მდივნად. 1831 წლის 18 დეკემბერს მიანიჭეს ტიტულარული მრჩევლის ჩინი და კამერ-იუნკერის წოდება. 1832 წელს ივანე დონაური ასრულებდა კურიერის ფუნქციას, თავდაპირველად, ჰააგიდან სანქტ-პეტერბურგში, შემდეგ სანქტ-პეტერბურგიდან ლონდონში. 1833 წელს მსახურობდა საელჩოს მეორე მდივნად ჰააგაში, ნიდერლანდების სამეფოში.

1837 წლის ივნისში საგანგებო დავალებათა მოხელის სტატუსით მიავლინეს კალუგის გუბერნიაში. 1838 წელს მსახურობდა კანცელარიის პირველ მდივნად საგარეო საქმეთა სამინისტროს საგარეო ურთიერთობების დეპარტამენტში. 1838 წლის 8 იანვარს გადავიდა სახელმწიფო ქონების სამინისტროში, სადაც 1842 წელს ეკავა საგანგებო დავალებათა მოხელის თანამდებობა.

1843 წელს დანიშნეს იაროსლავლის გუბერნიის ვიცე-გუბერნატორად, ხოლო 1846 წელს მიენიჭა სახელმწიფო მრჩევლისა და კამერგერის წოდება.

ივანე დონაური დაქორწინებული იყო პენზის გუბერნატორის ქალიშვილზე, ნატალია გოლიცინაზე. მათ სამი ვაჟი და ოთხი ასული შეეძინათ. ერთ-ერთი ვაჟი, სერგეი დონაური, იყო კომპოზიტორი და პოეტი.

ივანე დონაური გარდაიცვალა 1849 წლის 20 ივლისს, სანქტ-პეტერბურგში. დაკრძალულია ვოლკოვოს მართლმადიდებლურ სასაფლაოზე.
აზერბაიჯანის რესპუბლიკის განაღმვის სააგენტო

აზერბაიჯანის რესპუბლიკის განაღმვის სააგენტო — საჯარო სამართლის იურიდიული პირი, რომელიც მოქმედებს ოკუპაციისგან გათავისუფლებული აზერბაიჯანის ტერიტორიების განაღმვის სფეროში.

სააგენტოს შესახებ
ნაღმების მოქმედების პროგრამის აღმასრულებელი ორგანო, რომელიც წარმოადგენს აზერბაიჯანის მთავრობისა და გაეროს განვითარების პროგრამის ერთობლივ პროექტს, რომელიც ხელმოწერილია 1999 წლის 2 აპრილს. ნაღმების გაწმენდის ეროვნული სააგენტო შეიქმნა 1998 წლის 18 ივლისს აზერბაიჯანის რესპუბლიკის პრეზიდენტის 854 ბრძანებულების შესაბამისად დაზარალებული ტერიტორიების რეკონსტრუქციისა და რეაბილიტაციის სახელმწიფო კომისიის დაქვემდებარებაში. სააგენტო მოქმედებს ეროვნული სტრატეგიული გეგმისა და ნაღმების გაწმენდის ეროვნული სააგენტოს პრინციპების შესაბამისად.

ტერიტორიების ნაღმებისგან გაწმენდის ეროვნული სააგენტოს დაარსების დღიდან 2017 წლისთვის აზერბაიჯანის რესპუბლიკის ტერიტორიის 40 000 ჰექტარზე მეტი გაწმენდილია. ნაპოვნია და გაიწმინდა 796 754 ნაღმი და აუფეთქებელი იარაღი .

აზერბაიჯანის რესპუბლიკის ტერიტორიების მაღაროებისგან გაწმენდის ეროვნული სააგენტოს ხელმძღვანელია ნაზიმ ისმაილოვი.

პროექტის მთავარი მიზანია განაღმვის ეროვნული შესაძლებლობების ჩამოყალიბება და ქვეყანაში განაღმვისა და ამოფრქვევის გაწმენდის ყველა საქმიანობის დაგეგმვა, კოორდინაცია და მართვა.

აზერბაიჯანის რესპუბლიკის ნაღმების ტერიტორიების გაწმენდის ეროვნული სააგენტოს შტაბ-ბინა მდებარეობს ბაქოში.